
–	so zreteľom na vykonávacie rozhodnutie Komisie (EÚ) 2026/1419 z 29. júna 2026, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú sóju MON 87705, sú z nej zložené alebo vyrobené[footnoteRef:2], [2:  	Ú. v. EÚ L, 2026/1419, 3.7.2026, ELI: http://data.europa.eu/eli/dec_impl/2026/1419/oj.] 

–	so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[footnoteRef:3], a najmä na jeho článok 11 ods. 3 a článok 23 ods. 3, [3:  	Ú. v. EÚ L 268, 18.10.2003, s. 1, ELI: http://data.europa.eu/eli/reg/2003/1829/oj.] 

–	so zreteľom na hlasovanie Stáleho výboru pre rastliny, zvieratá, potraviny a krmivá podľa článku 35 nariadenia (ES) č. 1829/2003, ktoré sa konalo 27. apríla 2026 a na ktorom sa rozhodlo, že sa nevydá žiadne stanovisko, a na hlasovanie odvolacieho výboru z 2. júna 2026, počas ktorého opätovne nebolo prijaté žiadne stanovisko,
–	so zreteľom na článok 11 nariadenia Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie[footnoteRef:4], [4:  	Ú. v. EÚ L 55, 28.2.2011, s. 13, ELI: http://data.europa.eu/eli/reg/2011/182/oj.] 

–	so zreteľom na stanovisko, ktoré prijal Európsky úrad pre bezpečnosť potravín (ďalej len „EFSA“) 10. decembra 2025 a ktoré bolo uverejnené 12. januára 2026[footnoteRef:5], [5:  	Vedecké stanovisko pracovnej skupiny EFSA pre geneticky modifikované organizmy k „posúdeniu geneticky modifikovanej sóje MON 87705 (žiadosť GMFF-2023-21236)“, Vestník EFSA 2026, 24(1):e9846, https://doi.org/10.2903/j.efsa.2026.9846.] 

–	so zreteľom na svoje predchádzajúce uznesenia, v ktorých namieta proti povoľovaniu geneticky modifikovaných organizmov[footnoteRef:6], [6:  	Európsky parlament prijal vo svojom ôsmom volebnom období 36 uznesení a v deviatom volebnom období 38 uznesení, v ktorých namieta proti povoľovaniu geneticky modifikovaných organizmov. Okrem toho Európsky parlament počas desiateho volebného obdobia prijal tieto uznesenia:
–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2628 o obnovení povolenia umiestniť na trh výrobky, ktoré obsahujú geneticky modifikovanú kukuricu MON 89034 × 1507 × NK603, sú z nej zložené alebo vyrobené, podľa nariadenia Európskeho parlamentu a Rady (ES) č. 1829/2003 (Ú. v. EÚ C, C/2025/1797, 4.4.2025, ELI: http://data.europa.eu/eli/C/2025/1797/oj).
–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2627, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú bavlnu COT102, sú z nej zložené alebo vyrobené (Ú. v. EÚ C, C/2025/1798, 4.4.2025, ELI: http://data.europa.eu/eli/C/2025/1798/oj).
–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2629, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestňovať na trh výrobky, ktoré obsahujú geneticky modifikovanú kukuricu MON 89034 × 1507 × MON 88017 × 59122 a osem jej čiastkových kombinácií, sú z nich zložené alebo vyrobené (Ú. v. EÚ C, C/2025/1799, 4.4.2025, ELI: http://data.europa.eu/eli/C/2025/1799/oj).
–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1828, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestňovať na trh krmivá, ktoré obsahujú geneticky modifikovanú kukuricu MON 810 alebo sú z nej zložené, a potraviny a krmivá vyrobené z geneticky modifikovanej kukurice MON 810 a ktorým sa zrušuje vykonávacie rozhodnutie Komisie (EÚ) 2017/1207 (Ú. v. EÚ C, C/2025/1800, 4.4.2025, ELI: http://data.europa.eu/eli/C/2025/1800/oj).
–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1822, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP915635, sú z nej zložené alebo vyrobené (Ú. v. EÚ C, C/2025/1801, 4.4.2025, ELI: http://data.europa.eu/eli/C/2025/1801/oj).
–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/1826, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP23211, sú z nej zložené alebo vyrobené (Ú. v. EÚ C, C/2025/1802, 4.4.2025, ELI: http://data.europa.eu/eli/C/2025/1802/oj).
–	Uznesenie Európskeho parlamentu z 26. novembra 2024 o vykonávacom rozhodnutí Komisie (EÚ) 2024/2618, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP202216, sú z nej zložené alebo vyrobené (Ú. v. EÚ C, C/2025/1803, 4.4.2025, ELI: http://data.europa.eu/eli/C/2025/1803/oj).
–	Uznesenie Európskeho parlamentu z 26. novembra 2024 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 94804, sú z nej zložené alebo vyrobené (Ú. v. EÚ C, C/2025/1804, 4.4.2025, ELI: http://data.europa.eu/eli/C/2025/1804/oj).
–	Uznesenie Európskeho parlamentu z 12. februára 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu DP910521, sú z nej zložené alebo vyrobené (Ú. v. EÚ C, C/2025/2246, 29.4.2025, ELI: http://data.europa.eu/eli/C/2025/2246/oj).
–	Uznesenie Európskeho parlamentu z 12. februára 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu MON 95275, sú z nej zložené alebo vyrobené (Ú. v. EÚ C, C/2025/2247, 29.4.2025, ELI: http://data.europa.eu/eli/C/2025/2247/oj).
–	Uznesenie Európskeho parlamentu z 8. mája 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú sóju MON 87705 × MON 87708 × MON 89788, sú z nej zložené alebo vyrobené (Ú. v. EÚ C, C/2026/586, 24.2.2026, ELI: http://data.europa.eu/eli/C/2026/586/oj).
–	Uznesenie Európskeho parlamentu z 8. októbra 2025 o vykonávacom rozhodnutí Komisie (EÚ) 2025/1898 z 22. septembra 2025, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú kukuricu DP51291, sú z nej zložené alebo vyrobené (Ú. v. EÚ C, C/2026/1523, 15.4.2026, ELI: http://data.europa.eu/eli/C/2026/1523/oj).
–	Uznesenie Európskeho parlamentu z 25. novembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú kukuricu DAS1131, sú z nej zložené alebo vyrobené (Ú. v. EÚ C, C/2026/1703, 24.4.2026, ELI: http://data.europa.eu/eli/C/2026/1703/oj).
–	Uznesenie Európskeho parlamentu z 25. novembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú bavlnu MON 88913 (MON-88913-8), sú z nej zložené alebo vyrobené (Ú. v. EÚ C, C/2026/1704, 24.4.2026, ELI: http://data.europa.eu/eli/C/2026/1704/oj).
–	Uznesenie Európskeho parlamentu z 25. novembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú repku olejku MON 88302, sú z nej zložené alebo vyrobené (Ú. v. EÚ C, C/2026/1705, 24.4.2026, ELI: http://data.europa.eu/eli/C/2026/1705/oj).
–	Uznesenie Európskeho parlamentu z 25. novembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú sóju MON 87708, sú z nej zložené alebo vyrobené (Ú. v. EÚ C, C/2026/1706, 24.4.2026, ELI: http://data.europa.eu/eli/C/2026/1706/oj).
–	Uznesenie Európskeho parlamentu z 25. novembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú kukuricu MON 87427, sú z nej zložené alebo vyrobené (Ú. v. EÚ C, C/2026/1707, 24.4.2026, ELI: http://data.europa.eu/eli/C/2026/1707/oj).
–	Uznesenie Európskeho parlamentu zo 16. decembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú kukuricu NK603, sú z nej zložené alebo vyrobené (Ú. v. EÚ C, C/2026/2150, 6.5.2026, ELI: http://data.europa.eu/eli/C/2026/2150/oj).
–	Uznesenie Európskeho parlamentu z 16. decembra 2025 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh potraviny, potravinové zložky a krmivá, ktoré obsahujú geneticky modifikovanú cukrovú repu KWS20-1, sú z nej zložené alebo vyrobené (Ú. v. EÚ C, C/2026/2151, 6.5.2026, ELI: http://data.europa.eu/eli/C/2026/2151/oj).
–	Uznesenie Európskeho parlamentu z 11. februára 2026 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú sóju DBN-09004-6, sú z nej zložené alebo vyrobené (Prijaté texty, P10_TA(2026)0041).
–	Uznesenie Európskeho parlamentu z 11. februára 2026 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú kukuricu T25 (ACS-ZMØØ3-2), sú z nej zložené alebo vyrobené (Prijaté texty, P10_TA(2026)0042).
–	Uznesenie Európskeho parlamentu z 11. februára 2026 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú bavlnu GHB614 × LLCotton25, sú z nej zložené alebo vyrobené (Prijaté texty, P10_TA(2026)0043).
–	Uznesenie Európskeho parlamentu z 11. februára 2026 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 obnovuje povolenie umiestniť na trh produkty, ktoré obsahujú geneticky modifikovanú bavlnu T304-40, sú z nej zložené alebo vyrobené (Prijaté texty, P10_TA(2026)0044).
–	Uznesenie Európskeho parlamentu z 29. apríla 2026 o návrhu vykonávacieho rozhodnutia Komisie, ktorým sa podľa nariadenia Európskeho parlamentu a Rady (ES) č. 1829/2003 povoľuje umiestniť na trh produkty, ktoré obsahujú geneticky modifikovanú sóju MON 94637, sú z nej zložené alebo vyrobené (Prijaté texty, P10_TA(2026)0150).] 

–	so zreteľom na článok 115 ods. 2 a 3 rokovacieho poriadku,
–	so zreteľom na návrh uznesenia Výboru pre životné prostredie, klímu a bezpečnosť potravín,
A.	keďže vykonávacím rozhodnutím Komisie (EÚ) 2015/696[footnoteRef:7] sa povolilo umiestňovať na trh potraviny a krmivá, ktoré obsahujú geneticky modifikovanú sóju MON 87705, sú z nej zložené alebo vyrobené. keďže rozsah pôsobnosti uvedeného povolenia sa vzťahoval aj na umiestňovanie na trh iných produktov, ako sú potraviny a krmivá, ktoré obsahujú geneticky modifikovanú sóju alebo sú z nej zložené, na účely rovnakých použití ako akúkoľvek inú sóju, s výnimkou pestovania; [7:  	Vykonávacie rozhodnutie Komisie (EÚ) 2015/696 z 24. apríla 2015, ktorým sa v zmysle nariadenia Európskeho parlamentu a Rady (ES) č. 1829/2003 povoľuje umiestniť na trh výrobky, ktoré obsahujú geneticky modifikovanú sóju MON 87705 (MON-877Ø5-6), sú z nej zložené alebo vyrobené (Ú. v. EÚ L 112, 30.4.2015, s. 60, ELI: http://data.europa.eu/eli/dec_impl/2015/696/2021-02-16).] 

B.	keďže spoločnosť Bayer Agriculture BV so sídlom v Belgicku predložila 8. marca 2024 Komisii v mene spoločnosti Bayer CropScience LP so sídlom v Spojených štátoch žiadosť o obnovenie tohto povolenia;
C.	keďže úrad EFSA vydal 12. januára 2026 v súlade s článkami 6 a 18 nariadenia (ES) č. 1829/2003 priaznivé vedecké stanovisko o geneticky modifikovanej sóji[footnoteRef:8]; keďže úrad EFSA dospel k záveru, že žiadosť o obnovenie povolenia neobsahovala dôkazy o nových nebezpečenstvách, modifikovanej expozícii či vedeckých pochybnostiach, ktoré by zmenili závery pôvodného posúdenia rizika geneticky modifikovanej sóje, ktoré úrad EFSA vydal v roku 2012[footnoteRef:9] a 2013[footnoteRef:10]. keďže uvedené stanoviská sa nezaoberali viacerými širšími environmentálnymi, sociálno-ekonomickými a kumulatívnymi vplyvmi, ktoré podľa EFSA nepatria do jeho právomoci; [8:  	Vedecké stanovisko pracovnej skupiny EFSA pre geneticky modifikované organizmy k „posúdeniu geneticky modifikovanej sóje MON 87705 na účely obnovenia povolenia v zmysle nariadenia (ES) č. 1829/2003) (žiadosť GMFF-2023-21236)“, Vestník EFSA, 2026, 24(1):e9846, https://doi.org/10.2903/j.efsa.2026.9846.]  [9:  	„Vedecké stanovisko panelu pre geneticky modifikované organizmy k žiadosti EFSA-GMO-NL-2010-78 o umiestnení na trh geneticky modifikovanej sóje MON 87705 odolnej voči herbicídom na použitie v potravinách a krmivách, dovoz a spracovanie podľa nariadenia (ES) č. 1829/2003, ktorú predložila spoločnosť Monsanto“, Vestník EFSA, 2012, 10(10):2909, https://doi.org/10.2903/j.efsa.2012.2909.]  [10:  	Panel EFSA pre geneticky modifikované organizmy, „Vyhlásenie dopĺňajúce vedecké stanovisko k žiadosti EFSA-GMO-NL-2010-78 týkajúce sa bezpečnosti sójového oleja MON 87705 určeného na komerčné vyprážanie“, Vestník EFSA, 2013, 11(12):3507, https://doi.org/10.2903/j.efsa.2013.3507.] 

D.	keďže geneticky modifikovaná sója má zvýšený obsah kyseliny olejovej a vykazuje toleranciu voči herbicídom obsahujúcim glyfosát;
E.	keďže posúdenia rizika, ktoré vykonal EFSA, nezahŕňalo dlhodobé toxikologické štúdie ani podrobnú analýzu kumulatívnych a kombinovaných účinkov vrátane možných interakcií s rezíduami pesticídov bežne používaných pri pestovaní sóje;
F.	keďže veľká väčšina geneticky modifikovaných plodín vrátane geneticky modifikovanej sóje je geneticky modifikovaná tak, aby dané plodiny boli odolné voči jednému alebo viacerým „doplnkovým“ herbicídom, ktoré sa môžu používať počas pestovania geneticky modifikovanej plodiny bez toho, aby uhynula, ako by to bolo v prípade plodiny, ktorá nie je odolná voči herbicídom; keďže viaceré štúdie preukázali, že geneticky modifikované plodiny odolné voči herbicídom vedú k vyššiemu používaniu doplnkových herbicídov, čo je z veľkej časti spôsobené výskytom buriny odolnej voči herbicídom;
G.	keďže geneticky modifikované plodiny odolné voči herbicídom nútia poľnohospodárov používať systém ochrany proti burinám, ktorý je vo veľkej miere alebo úplne závislý od herbicídov, a to tak, že za geneticky modifikované osivo sa účtuje príplatok, pričom vzniká závislosť od používania doplnkových herbicídov ako neoddeliteľná súčasť výrobného systému; keďže zvýšená závislosť od doplnkových herbicídov v poľnohospodárskych podnikoch, v ktorých sa sadí geneticky modifikovaná sója, urýchli vznik a šírenie buriny rezistentnej voči týmto herbicídom, čo vyvoláva potrebu ešte väčšieho používania herbicídov, čo je začarovaný kruh neustáleho používania čoraz väčšieho množstva herbicídov; keďže nepriaznivé vplyvy vyplývajúce z nadmerného používania herbicídov následne zhoršujú zdravie pôdy, kvalitu vody a biodiverzitu nad zemou a pod ňou a vedú k zvýšenej expozícii ľudí a zvierat herbicídom, a to potenciálne aj prostredníctvom zvýšeného množstva rezíduí herbicídov v potravinách a krmivách;
H.	keďže viaceré štúdie preukázali, že geneticky modifikované plodiny odolné voči herbicídom vedú k vyššiemu používaniu doplnkových herbicídov, čo je z veľkej časti spôsobené výskytom buriny odolnej voči herbicídom[footnoteRef:11]; keďže sa preto predpokladá, že geneticky modifikovaná sója bude vystavená vyšším, ako aj opakovaným dávkam glyfosátu, a preto sa v úrode môže vyskytovať väčšie množstvo rezíduí a produktov ich rozkladu (tzv. metabolitov); [11:  	Pozri napríklad Bonny, S., Genetically Modified Herbicide-Tolerable Crops, Weeds, and Herbicides: Overview and Impact, (Geneticky modifikované plodiny odolné voči herbicídom, burina a herbicídy: prehľad a vplyv), Environmental Management, január 2016, 57(1), s. 31 – 48, https://doi.org/10.1007/s00267-015-0589-7 a Benbrook, C.M., Impacts of genetically engineered crops on pesticide use in the U.S. – the first sixteen years (Vplyv geneticky modifikovaných plodín na používanie pesticídov v USA – prvých šestnásť rokov), Environmental Sciences Europe, 28. septembra 2012, diel 24(1), https://doi.org/10.1186/2190-4715-24-24.] 

[bookmark: _Hlk218688545]I.	keďže naďalej pretrvávajú značné vedecké neistoty týkajúce sa bezpečnosti glyfosátu pre ľudské zdravie a životné prostredie; keďže EFSA v novembri 2015 dospel k záveru, že glyfosát pravdepodobne nie je karcinogénny, a Európska chemická agentúra v marci 2017 dospela k záveru, že klasifikácia nie je odôvodnená; keďže Medzinárodná agentúra pre výskum rakoviny, špecializovaná agentúra Svetovej zdravotníckej organizácie pre rakovinu, v roku 2015 klasifikovala glyfosát ako pravdepodobný karcinogén pre ľudí; keďže viaceré ďalšie nedávne vedecké recenzované štúdie potvrdzujú karcinogénny potenciál glyfosátu[footnoteRef:12]; keďže časopis Regulatory Toxicology and Pharmacology formálne stiahol vedeckú prácu „Safety Evaluation and Risk Assessment of the Herbicide Roundup and Its Active Ingredient, Glyphosate, for Humans“ (Hodnotenie bezpečnosti a hodnotenie rizík herbicídu Roundup a jeho účinnej látky glyfosátu pre ľudí), ktorá bola uverejnená v roku 2000 a ktorá sa používala na obhajobu bezpečnosti glyfosátu v mnohých posúdeniach rizík, keďže „boli vyjadrené obavy týkajúce sa jej autorstva, platnosti výsledkov výskumu v kontexte skresľovania príspevkov autorov a zadávateľa štúdie a možného konfliktu záujmov autorov“[footnoteRef:13]; [12:  	Pozri napríklad https://doi.org/10.1016/j.mrrev.2019.02.001, https://doi.org/10.1093/ije/dyz017, https://doi.org/10.1371/journal.pone.0219610 a https://doi.org/10.1186/s13045-019-0767-9.]  [13:  	https://doi.org/10.1006/rtph.1999.1371.] 

J.	keďže posudzovanie rezíduí herbicídov a ich metabolitov v geneticky modifikovaných rastlinách je mimo pôsobnosti panelu EFSA pre geneticky modifikované organizmy, a preto sa v rámci postupu povoľovania GMO nevykonáva; keďže tento stav je problematický, pretože v prípade GM rastlín môže byť samotná genetická modifikácia ovplyvnená tým, ako rastlina metabolizuje doplnkové herbicídy, a zložením, a teda aj toxicitou metabolitov[footnoteRef:14]; [14:  	Určite to platí v prípade glyfosátu, ako sa uvádza v odôvodnenom stanovisku EFSA o preskúmaní týkajúcom sa existujúcich maximálnych hladín rezíduí pre glyfosát podľa článku 12 nariadenia (ES) č. 396/2005, Vestník EFSA, 2018, 16(5):e5263, s. 12, https://doi.org/10.2903/j.efsa.2018.5263.] 

K.	keďže analýza zloženia ukázala, že geneticky modifikovaná sója má v porovnaní so svojím konvenčným ekvivalentom výrazne zmenený profil mastných kyselín, a to s nárastom obsahu kyseliny olejovej a súvisiacim poklesom obsahu kyseliny linolovej a kyseliny palmitovej; keďže vedecké obavy sa sústreďujú na dlhodobé výživové dôsledky širšej expozície obyvateľstva tomuto zmenenému profilu, najmä v prípade spotrebiteľov, ktorí vo veľkej miere využívajú sójový olej; keďže úrad EFSA pri posudzovaní výživového významu týchto zmien vychádzal z odhadov príjmu v strave, pričom použil rôzne predpoklady týkajúce sa spotreby a scenáre nahradenia; keďže úrad EFSA na základe týchto predpokladov odporučil iba plán monitorovania po uvedení na trh zameraný na zber údajov o dovoze do Únie a na vykonanie aktualizovaného výživového posúdenia v prípade, ak by sa dostupné informácie o spotrebiteľských návykoch líšili od tých, ktoré boli použité pri pôvodnom posúdení rizika;
L.	keďže v nariadení (ES) č. 1829/2003 sa vyžaduje, že GM potraviny alebo krmivá nesmú mať nepriaznivé účinky na ľudské zdravie, zdravie zvierat alebo životné prostredie a že Komisia pri príprave svojho rozhodnutia zohľadní všetky relevantné ustanovenia práva Únie a ostatné legitímne faktory týkajúce sa posudzovanej záležitosti; keďže medzi tieto legitímne faktory by mali patriť záväzky Únie v rámci cieľov OSN v oblasti udržateľného rozvoja, Parížskej dohody o zmene klímy[footnoteRef:15] a Dohovoru OSN o biologickej diverzite[footnoteRef:16]; [15:  	Ú. v. EÚ L 282, 19.10.2016, s. 4.]  [16:  	Ú. v. EÚ L 309, 13.12.1993, s. 3, ELI: http://data.europa.eu/eli/convention/1993/626/oj.] 

M.	keďže nie je dostatočne zaručené nezávislé monitorovanie možných nepriaznivých účinkov na biodiverzitu, zdravie pôdy, opeľovače a necieľové organizmy a dohľad nad nimi;
N.	keďže v prípadoch vedeckej neistoty by sa mala uplatňovať zásada predbežnej opatrnosti ustanovená v článku 191 Zmluvy o fungovaní Európskej únie;
O.	keďže Únia ako zmluvná strana Dohovoru OSN o biologickej diverzite a v súlade s jeho článkom 3 je zodpovedná za to, aby činnosti v rámci jej jurisdikcie alebo kontroly nespôsobovali škody na životnom prostredí iných štátov;
P.	keďže obnovenie povolenia geneticky modifikovanej sóje v Únii by nebolo v súlade s medzinárodnými záväzkami v oblasti znižovania pesticídov[footnoteRef:17] vzhľadom na zvýšenú expozíciu ľudí, zvierat a životného prostredia glyfosátu v krajinách, v ktorých sa pestuje táto geneticky modifikovaná plodina tolerantná voči herbicídom, spolu s potenciálne závažnými súvisiacimi zdravotnými výsledkami; [17:  	V decembri 2022 bol na 15. konferencii zmluvných strán Dohovoru OSN o biologickej diverzite schválený globálny rámec pre biodiverzitu, ktorý zahŕňa globálny cieľ znížiť riziko používania pesticídov do roku 2030 aspoň o 50 % (pozri: https://ec.europa.eu/commission/presscorner/detail/sk/ip_22_7834).] 

Q.	keďže pestovanie geneticky modifikovanej sóje nie je v Únii povolené;
R.	keďže vykonávacie rozhodnutie Komisie (EÚ) 2026/1419 by umožnilo dovoz do Únie, ktorý nie je v súlade s normami, ktoré dodržiavajú poľnohospodári Únie, čím by sa dostali do konkurenčnej nevýhody;
S.	keďže v záveroch strategického dialógu o budúcnosti poľnohospodárstva v EÚ[footnoteRef:18] sa Komisia vyzýva, aby prehodnotila prístup, pokiaľ ide o prístup na trh pre agropotravinový dovoz a vývoz, a to vzhľadom na rozdiely medzi normami Únie a jej obchodných partnerov; keďže spravodlivejšie obchodné vzťahy na celosvetovej úrovni, ktoré sú v súlade s cieľmi zdravého životného prostredia, boli jednou z hlavných požiadaviek poľnohospodárov počas demonštrácií v rokoch 2023, 2024 a 2025; [18:  	https://commission.europa.eu/strategy-and-policy/priorities-2019-2024/european-green-deal/agriculture-and-green-deal/strategic-dialogue-future-eu-agriculture_sk.] 

T.	keďže Európsky parlament opakovane zdôraznil, že Komisia by nemala povoľovať GMO v prípadoch, keď členské štáty nedosiahnu kvalifikovanú väčšinu v Stálom výbore pre rastliny, zvieratá, potraviny a krmivá alebo v odvolacom výbore, aby sa vyriešil pretrvávajúci demokratický deficit;
U.	keďže Komisia naďalej povoľuje geneticky modifikované organizmy, hoci si sama uvedomuje nedostatky z hľadiska demokracie, nízku podporu členských štátov a námietky Európskeho parlamentu;
V.	keďže na základe prístupu „jedno zdravie“ sa vyžaduje, aby sa pri hodnotení dlhodobej udržateľnosti a bezpečnosti geneticky modifikovaných organizmov zohľadňovala vzájomná závislosť medzi zdravím ľudí, zvierat, rastlín a životného prostredia;
1.	domnieva sa, že vykonávacie rozhodnutie Komisie (EÚ) 2026/1419 prekračuje rámec vykonávacích právomocí stanovených v nariadení (ES) č. 1829/2003;
2.	domnieva sa, že vykonávacie rozhodnutie Komisie (EÚ) 2026/1419 nie je v súlade s právom Únie, pretože nie je zlučiteľný s cieľom nariadenia (ES) č. 1829/2003, ktorým je podľa všeobecných zásad uvedených v nariadení Európskeho parlamentu a Rady (ES) č. 178/2002[footnoteRef:19] poskytovať základ na zabezpečenie vysokej miery ochrany ľudského života a zdravia, zdravia a dobrých životných podmienok zvierat, životného prostredia a záujmov spotrebiteľov v súvislosti s geneticky modifikovanými potravinami a krmivami a súčasne zabezpečovať efektívne fungovanie vnútorného trhu; [19:  	Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1, ELI: http://data.europa.eu/eli/reg/2002/178/oj).] 

3.	žiada Komisiu, aby zrušila vykonávacie rozhodnutie Komisie (EÚ) 2026/1419;
4.	vyzýva Komisiu, aby nepovolila dovoz geneticky modifikovaných plodín odolných voči herbicídom z dôvodu súvisiaceho zvýšeného používania doplnkových herbicídov, a teda zvýšeného rizika pre biodiverzitu, bezpečnosť potravín a zdravie pracovníkov;
5.	víta, že Komisia v liste z 11. septembra 2020 adresovanom poslancom uznala, že pri rozhodovaní o povoleniach pre geneticky modifikované organizmy treba zohľadňovať otázku udržateľnosti[footnoteRef:20]; vyjadruje však hlboké sklamanie nad tým, že Komisia naďalej povoľuje dovoz geneticky modifikovaných organizmov do Únie napriek neprestajným námietkam Európskeho parlamentu a väčšiny členských štátov hlasujúcich proti; [20:  	https://tillymetz.lu/wp-content/uploads/2020/09/Co-signed-letter-MEP-Metz.pdf.] 

6.	opätovne naliehavo vyzýva Komisiu, aby zohľadnila záväzky Únie vyplývajúce z medzinárodných dohôd, ako sú Parížska dohoda o zmene klímy, Dohovor OSN o biologickej diverzite a ciele OSN v oblasti udržateľného rozvoja; opakuje svoju výzvu, aby bola k návrhom vykonávacích aktov priložená dôvodová správa, v ktorej sa vysvetlí, ako sa v nich dodržiava zásada „nespôsobovať škodu“[footnoteRef:21]; [21:  	Uznesenie Európskeho parlamentu z 15. januára 2020 o Európskej zelenej dohode (Ú. v. EÚ C 270, 7.7.2021, s. 2), odsek 102.] 

7.	zdôrazňuje, že v pozmeňujúcich návrhoch prijatých Európskym parlamentom 17. decembra 2020 k návrhu nariadenia Európskeho parlamentu a Rady, ktorým sa mení nariadenie (EÚ) č. 182/2011[footnoteRef:22], ktoré boli prijaté v Európskom parlamente ako základ na rokovania s Radou, sa uvádza, že Komisia nepovolí GMO, ak kvalifikovaná väčšina členských štátov nebude hlasovať za; trvá na tom, aby Komisia rešpektovala túto pozíciu, a vyzýva Radu, aby pokračovala vo svojej práci a urýchlene prijala všeobecný prístup k tomuto spisu; [22:  	Ú. v. EÚ C 445, 29.10.2021, s. 257.] 

8.	poveruje svoju predsedníčku, aby postúpila toto uznesenie Rade, Komisii a vládam a parlamentom členských štátov.

